sukhrobnurali/uzbek-legal-corpus huggingface dataset:
NAZORAT QILUVCHI ORGANLAR TOMONIDAN OʻTKAZILADIGAN, TADBIRKORLIK SUBYEKTLARI - YURIDIK SHAXSLAR FAOLIYATINI TEKSHIRISHLARNI MUVOFIQLASHTIRISH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(resolution, 2017-05-15)

14. Kengashning 2006-yil 11-martdagi 06-01-01-son qarori bilan tasdiqlangan Nazorat qiluvchi organlar tomonidan oʻtkaziladigan, tadbirkorlik subyektlari — yuridik shaxslar faoliyatini tekshirishlarni muvofiqlashtirish tartibi toʻgʻrisidagi nizomga (roʻyxat raqami 1573, 2006-yil 6-may) 6-ilovaga* muvofiq oʻzgartirish va qoʻshimchalar kiritilsin. Ushbu qaror Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTIShLAR KIRITISh TOʻGʻRISIDA
(decree, 2016-09-26)

Oʻzbekiston Respublikasi Prezidentining “Oʻzulgurjisavdoinvest” uyushmasi tuzilmasini isloh qilish va faoliyat samaradorligini oshirish toʻgʻrisida” 2011-yil 30-martdagi PQ-1514-son qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Ulgurji va chakana savdoni liberallashtirish hamda uni rivojlantirish uchun qulay shart-sharoit yaratish chora-tadbirlari toʻgʻrisida” 2006-yil 23-fevraldagi PF-3722-son Farmonining: a) 2-bandi quyidagi tahrirda bayon etilsin: “2. Qonun hujjatlarida belgilangan tartibda Ulgurji savdo korxonalari uyushmasini tashkil etish zarur deb hisoblansin”; b) 3 va 5-bandlari oʻz kuchini yoʻqotgan deb hisoblansin. 2. Oʻzbekiston Respublikasi Prezidentining “Ulgurji savdo korxonalari uyushmasi faoliyatini tashkil etish toʻgʻrisida” 2006-yil 6-martdagi PQ-300-son qarorida: a) 3-bandi quyidagi tahrirda bayon etilsin: “3. Quyidagilar Oʻzbekiston Respublikasi Adliya vazirligi zimmasiga yuklansin: Ulgurji savdo korxonalari uyushmasi tarkibiga kiruvchi hududiy (viloyat, viloyatlararo va tumanlararo) bazalarni davlat roʻyxatiga olish; Ulgurji savdo korxonalari uyushmasi tarkibiga kiruvchi hududiy bazalarga isteʼmol tovarlari bilan ulgurji savdo qilishni amalga oshirish huquqini beruvchi litsenziya berish”; b) 4-bandi oʻz kuchini yoʻqotgan deb hisoblansin.
OʻZBEKISTON RESPUBLIKASIDA LIZING XIZMATLARINI YaNADA RIVOJLANTIRISh VA TARTIBGA SOLISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida” 2010-yil 26-noyabrdagi PQ-1438-son qaroriga muvofiq hamda lizing faoliyatini yanada takomillashtirish, moliya bozori infratuzilmasi institutlarini mustahkamlash va bankdan tashqari moliya xizmatlari koʻrsatish sohasida raqobatbardoshlilikni rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Markaziy bank, Iqtisodiyot vazirligi hamda boshqa vazirliklar va idoralarning Oʻzbekiston Respublikasi Moliya vazirligini lizing xizmatlari koʻrsatuvchi tashkilotlar faoliyatini muvofiqlashtirish boʻyicha vakolatli organ etib belgilash va unga quyidagi funksiyalarni yuklash toʻgʻrisidagi taklifi qabul qilinsin: lizing xizmatlari koʻrsatish sohasida regulyativ bazani va milliy standartlarni ishlab chiqish; lizing xizmatlari koʻrsatish sohasidagi axborotlarni toʻplash va umumlashtirish, shuningdek bozorning holatini tahlil qilish; lizing xizmatlari sohasida, shu jumladan xalqaro normalar va standartlarni tahlil qilish asosida islohotlarni yanada chuqurlashtirishning ustuvor yoʻnalishlarini belgilash yuzasidan takliflar kiritish; lizing xizmatlari koʻrsatish sohasida Oʻzbekiston Respublikasi qonun hujjatlarini takomillashtirish boʻyicha takliflarni ishlab chiqish va kiritish; qonun hujjatlariga muvofiq boshqa funksiyalarni amalga oshirish. 2. Oʻzbekiston Respublikasi Moliya vazirligi tuzilmasida markaziy apparatning boshqaruv xodimlari cheklangan sonini koʻpaytirgan holda shtatdagi xodimlar soni ikki nafar boʻlgan lizing faoliyatini muvofiqlashtirish shoʻbasi tashkil etilsin. 3. Belgilansinki, lizing xizmatlari koʻrsatish sohasida axborot toʻplash, umumlashtirish va tahlil qilish statistika organlari tomonidan taqdim etiladigan maʼlumotlar asosida Moliya vazirligi tomonidan amalga oshiriladi. 4. Oʻzbekiston Respublikasi Davlat statistika qoʻmitasi Moliya vazirligi bilan birgalikda xoʻjalik yurituvchi subyektlarning lizing faoliyati boʻyicha statistika hisobotini qayta koʻrib chiqsin va zaruriyat boʻlganda belgilangan tartibda joriy etsin. 5. Oʻzbekiston Respublikasi Moliya vazirligi Oʻzbekiston lizing beruvchilar uyushmasi, Markaziy bank, Adliya vazirligi hamda boshqa manfaatdor vazirliklar va idoralar bilan birgalikda bir oy muddatda Vazirlar Mahkamasiga qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTIShLAR KIRITISh TOʻGʻRISIDA
(decree, 2019-07-05)

Oʻzbekiston Respublikasi Prezidentining “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2010-yil 24-dekabrdagi PQ-1449-son qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining 2006-yil 1-iyundagi PQ-363-son qarori bilan tasdiqlangan Oʻzbekiston Respublikasi Moliya vazirligi huzuridagi budjetdan tashqari Respublika maqsadli kitob jamgʻarmasining mablagʻlarini shakllantirish va foydalanish tartibi toʻgʻrisidagi nizomda (3-ilova): 22-bandning uchinchi xatboshidagi “tuman (shahar) xalq taʼlimi boʻlimlari” soʻzlari “xalq taʼlimi muassasalari faoliyatini metodik taʼminlash va tashkil etish tuman va shahar boʻlimlari” soʻzlariga almashtirilsin. 23-banddagi “tuman (shahar) xalq taʼlimi boʻlimlarining” soʻzlari “xalq taʼlimi muassasalari faoliyatini metodik taʼminlash va tashkil etish tuman va shahar boʻlimlarining” soʻzlariga almashtirilsin.
XALQARO SHARTNOMANI TASDIQLASH TOʻGʻRISIDA
(resolution, 2019-05-23)

1. Mustaqil Davlatlar Hamdoʻstligida qatnashuvchi davlatlarning Shaxslarni davlatlararo qidirish toʻgʻrisida 2010-yil 10-dekabr kuni Moskva shahrida imzolangan shartnomasi tasdiqlansin. 2. Oʻzbekiston Respublikasi Ichki ishlar vazirligi Shartnomaning amalga oshirilishi uchun masʼul boʻlgan markaziy vakolatli organ, Oʻzbekiston Respublikasi Davlat xavfsizlik xizmati, Oʻzbekiston Respublikasi Bosh prokuraturasi va Oʻzbekiston Respublikasi Bosh prokuraturasi huzuridagi Majburiy ijro byurosi vakolatli organlar etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani hamda Shartnomaning amalga oshirilishi uchun masʼul boʻlgan vakolatli organlar toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2021-04-30)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish hamda boshqaruv xodimlari sonini maqbullashtirish chora-tadbirlari toʻgʻrisida” 2010-yil 20-dekabrdagi PQ-1444-son qaroriga muvofiq: 1. Oʻzbekiston Respublikasi Prezidentining ilovaga muvofiq ayrim qarorlari oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Prezidentining “Uy-joy qurilishi va uy-joy bozorini yanada rivojlantirish chora-tadbirlari toʻgʻrisida” 2005-yil 16-fevraldagi PQ-10-son qarorining 2, 3 va 5-bandlari. 2. Oʻzbekiston Respublikasi Prezidentining “Ipoteka krediti berishni qoʻllab-quvvatlash jamgʻarmasi faoliyatini tashkil qilish chora-tadbirlari toʻgʻrisida” 2005-yil 6-maydagi PQ-69-son qarori. 3. Oʻzbekiston Respublikasi Prezidentining “Oʻzbekiston Respublikasi Prezidentining baʼzi qarorlariga oʻzgartishlar kiritish toʻgʻrisida” 2005-yil 20-sentabrdagi PQ-185-son qarori ilovasining 3-bandi. 4. Oʻzbekiston Respublikasi Prezidentining “Banklarning kapitallashuvini yanada oshirish va iqtisodiyotni modernizatsiyalashdagi investitsiya jarayonlarida ularning ishtirokini faollashtirish chora-tadbirlari toʻgʻrisida” 2007-yil 12-iyuldagi PQ-670-son qarorining 5-bandi.
Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qaroriga qoʻshimcha va oʻzgartirishlar kiritish toʻgʻrisida
(resolution, 2020-06-16)

Oʻzbekiston Respublikasi Prezidentining 2011-yil 7-fevraldagi PQ-1474-son qarori bilan tasdiqlangan “Kichik biznes va xususiy tadbirkorlik yili” Davlat dasturini bajarish yuzasidan, kichik biznes subyektlarining sudlarga murojaat qilishda xarajatlarini kamaytirish va qulay ishbilarmonlik muhitini shakllantirish maqsadida Vazirlar Mahkamasi qaror qiladi: 1. Vazirlar Mahkamasining 1994-yil 3-noyabrdagi 533-son qaroriga (Oʻzbekiston Respublikasi QT, 1994-y., 11-son, 49-modda) ilovaga muvofiq qoʻshimcha va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. Qarorga ilovada: 1. 1-bandda: a) “a” kichik banddagi “daʼvo arizalaridan” soʻzlaridan keyin “mazkur bandning “a1” kichik bandida nazarda tutilgan hollar bundan mustasno” soʻzlari qoʻshilsin; v) “b” kichik banddagi “eng kam oylik ish haqining 5 baravari miqdorida” soʻzlari “eng kam oylik ish haqining 1 baravari miqdorida” soʻzlari bilan almashtirilsin; g) quyidagi mazmundagi izoh qoʻshilsin: “Izoh. Kichik biznes va xususiy tadbirkorlik subyektlari amalga oshiradigan tadbirkorlik faoliyati doirasida sudlarga murojaat qilishda ushbu bandning “d” va “z” kichik bandlarida koʻrsatilgan belgilangan stavkaning 50 foizi miqdorida davlat boji toʻlaydilar”. 2. 2-bandga quyidagi mazmundagi izoh qoʻshilsin: “Izoh. Kichik biznes va xususiy tadbirkorlik subyektlari amalga oshiradigan tadbirkorlik faoliyati doirasida sudlarga murojaat qilishda ushbu bandning “a” — “g” va “e” kichik bandlarida koʻrsatilgan belgilangan stavkaning 50 foizi miqdorida davlat boji toʻlaydilar”. 3. 4-bandda: a) “v” kichik banddagi “shartnoma summasining 0,1 foizi miqdorida” soʻzlari “shartnoma summasining 0,1 foizi miqdorida, biroq eng kam oylik ish haqining 50 foizidan koʻp emas” soʻzlari bilan almashtirilsin; b) “k1” kichik banddagi “garov” soʻzi “garov (kredit tashkilotlari bilan garov shartnomasidan tashqari)” soʻzlari bilan almashtirilsin. 4. 8-bandning uchinchi xatboshi quyidagi tahrirda bayon qilinsin: “sugʻurta va auditorlik tashkilotlari, soliq maslahatchilari tashkilotlari, birjalar, Oʻzbekiston Respublikasi Hukumati qarorlari bilan tashkil etiladigan aksiyadorlik kompaniyalari (shu jumladan davlat-aksiyadorlik kompaniyalari va xolding kompaniyalari) shaklidagi boshqaruv organlari, bozorlar — eng kam oylik ish haqining toʻrt baravari miqdorida”.
BOJXONA BROKERI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6-moddasiga muvofiq Davlat bojxona qoʻmitasi qaror qiladi: 1. Bojxona brokeri toʻgʻrisidagi nizomga (roʻyxat raqami 1271, 2003-yil 15-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 17-18-son) ilovaga* muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.
BOJXONA RASMIYLAShTIRUVI BOʻYIChA MUTAXASSISI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6-moddasiga muvofiq Davlat bojxona qoʻmitasi qaror qiladi: 1. Bojxona rasmiylashtiruvi boʻyicha mutaxassisi toʻgʻrisidagi nizomga (roʻyxat raqami 1272, 2003-yil 15-sentabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 17-18-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ZAMONAVIY VA MAʼNAVIY ESKIRGAN TIBBIY USKUNALAR ROʻYXATINI TASDIQLASh TOʻGʻRISIDA
(order, 2017-12-19)

Oʻzbekiston Respublikasi Vazirlar Mahkamasining 2008-yil 3-apreldagi 61-son “Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2008-y., 14-15-son, 102-modda) va 2010-yil 26-noyabrdagi 270-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida”gi (“Fuqarolar sogʻligʻini saqlash toʻgʻrisida”gi Oʻzbekiston Respublikasi Qonunining 10 va 11-moddalariga oʻzgartishlar kiritish haqida” Oʻzbekiston Respublikasining 2010-yil 19-maydagi OʻRQ-246-sonli Qonuni) (Oʻzbekiston Respublikasi qonun hujjatlari toʻplami, 2010-y., 48-son, 447-modda) qarorlariga muvofiq buyuraman: 1. Zamonaviy va maʼnaviy eskirgan tibbiy uskunalar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TADBIRKORLIK SUBYEKTLARINI TASHKIL ETISH VA DAVLAT ROʻYXATIDAN OʻTKAZISH TARTIBINI YANADA TAKOMILLASHTIRISH CHORA-TADBIRLARI TOʻGʻRISIDA
(resolution, 2025-11-26)

“Kichik biznes va xususiy tadbirkorlik yili” Davlat dasturiga muvofiq hamda tadbirkorlik faoliyatini keng rivojlantirish uchun qoʻshimcha qulay shart-sharoitlar yaratish, tadbirkorlik subyektlarini davlat roʻyxatidan oʻtkazish tartibini yanada takomillashtirish va xarajatlarini kamaytirish maqsadida: 3. Oʻzbekiston Respublikasi Adliya vazirligi bir oy muddatda manfaatdor vazirliklar, idoralar va tashkilotlar bilan birgalikda belgilangan tartibda tadbirkorlik subyektlarini davlat roʻyxatidan oʻtkazish uchun zarur boʻlgan namunaviy taʼsis hujjatlarini ishlab chiqsin va tasdiqlasin. 5. Oʻzbekiston Respublikasi Iqtisodiyot vazirligi, Adliya vazirligi, Davlat statistika qoʻmitasi Oʻzbekiston Savdo-sanoat palatasi, Milliy axborot agentligi va Milliy teleradiokompaniyasi bilan birgalikda tadbirkorlik subyektlari va aholi oʻrtasida mazkur qarorda koʻzda tutilgan chora-tadbirlarning mazmunini, mamlakatimizda tadbirkorlikni yanada jadal rivojlantirishdagi ularning ahamiyatini ochib beruvchi keng koʻlamli tushuntirish ishlari amalga oshirilishini taʼminlasin. 6. Oʻzbekiston Respublikasi Prezidenti va Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartish va qoʻshimchalar kiritilsin. 7. Oʻzbekiston Respublikasi Adliya vazirligi boshqa manfaatdor vazirlik va idoralar bilan birgalikda bir oy muddatda Vazirlar Mahkamasiga qonunchilikka ushbu qarordan kelib chiqadigan oʻzgartish va qoʻshimchalar boʻyicha takliflar kiritsin. 8. Mazkur qaror ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklatilsin. 2. Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-son qarorining 2-bandida: a) uchinchi xatboshi chiqarib tashlansin; b) toʻrtinchi xatboshi uchinchi xatboshi deb hisoblansin. 4. Vazirlar Mahkamasining 2003-yil 11-oktabrdagi 439-son qarori bilan tasdiqlangan Kichik tadbirkorlik (biznes) subyektlariga tegishli boʻlgan korxonalar va tashkilotlar klassifikatsiyasida, “Kichik korxonalar” ustunidagi 30, 32, 71, 72, 74 — 77, 79, 81, 84, 90, 92, 93, 111, 125, 134, 138 — 140, 158, 159, 173, 174, 178, 181, 188, 214 — 216, 282, 283, 286, 303, 326, 337, 349, 352, 354, 366 — 368, 382, 383-satrlardagi “21 — 50” raqamlari “21 — 100” raqamlariga almashtirilsin.
QURILISh, QURILISh - MONTAJ VA TAʼMIRLASh - QURILISh KORXONALARI XODIMLARI UChUN MAXSUS KIYIM, MAXSUS POYABZAL VA YaKKA TARTIBDA HIMOYaLANIShNING BOShQA VOSITALARINI BEPUL BERIShNING NAMUNAVIY NORMALARINI TASDIQLASh HAQIDA
(order, 2011-05-10)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Qurilish, qurilish-montaj va taʼmirlash-qurilish korxonalari xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Namunaviy normalar Oʻzbekiston Kasaba uyushmalari Federatsiyasi kengashi, Oʻzbekiston Respublikasi Davarxitektqurilish qoʻmitasi, “Oʻzmontajmaxsusqurilish” uyushmasi bilan kelishilgan.
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2002-yil 12-yanvardagi 1/4-sonli qarori bilan tasdiqlangan Oʻzbekiston Respublikasida naqd pulsiz hisob-kitoblar toʻgʻrisidagi nizomga (roʻyxat raqami 1122, 2002-yil 15-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil 7-son) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
VAZIRLAR MAHKAMASINING IJRO ETUVCHI APPARATIDA, DAVLAT VA XOʻJALIK BOSHQARUVI, MAHALLIY DAVLAT HOKIMIYATI ORGANLARIDA YAGONA HIMOYALANGAN ELEKTRON POCHTANI VA ELEKTRON HUJJAT AYLANISHI TIZIMINI JORIY ETISH HAMDA ULARDAN FOYDALANISH CHORA-TADBIRLARI TOʻGʻRISIDA
(resolution, 2025-12-16)

Hujjatlarni koʻrib chiqish, ijro etish va saqlash yuzasidan nazoratni kuchaytirish, axborotlarning qogʻoz va elektron manbalardagi oqimini maqbullashtirish, hujjatlarni kiritish, koʻrib chiqish, tahlil qilish va saqlash uchun yagona axborot makonini yaratish, axborot ayirboshlashning himoyalanganligini taʼminlash, qogʻozni tejash va undan oqilona foydalanish, shuningdek Oʻzbekiston Respublikasi Vazirlar Mahkamasining Ijro etuvchi apparati bilan davlat va xoʻjalik boshqaruvi, mahalliy davlat hokimiyati organlari oʻrtasida oʻzaro hamkorlik samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining Ijro etuvchi apparati bilan davlat va xoʻjalik boshqaruvi, mahalliy davlat hokimiyati organlari oʻrtasida yagona himoyalangan elektron pochtaga va elektron hujjat aylanishi tizimiga bosqichma-bosqich oʻtish va ulardan foydalanish tadbirlari rejasi, shuningdek uni amalga oshirish Sxemasi ilovaga* muvofiq tasdiqlansin. 2. Kompyuterlashtirish va axborot-kommunikatsiya texnologiyalarini rivojlantirish boʻyicha muvofiqlashtiruvchi kengash (A.Aripov) Vazirlar Mahkamasining Ijro etuvchi apparatida, davlat va xoʻjalik boshqaruvi, mahalliy davlat hokimiyati organlarida yagona himoyalangan elektron pochta va elektron hujjat aylanishi tizimi joriy etilishini, shuningdek 2012-yil 1-yanvardan boshlab ular oʻrtasida elektron axborot ayirboshlanishini taʼminlasin. 3. Tadbirlar rejasining sifatli tayyorlanishi va oʻz vaqtida bajarilishi yuzasidan shaxsiy masʼuliyat davlat va xoʻjalik boshqaruvi, mahalliy ijro etuvchi hokimiyat organlari rahbarlari, Axborot tizimlari va telekommunikatsiyalar masalalari axborot-tahlil departamentining mudiri, Vazirlar Mahkamasining Ijro etuvchi apparati boshqaruvchisi zimmasiga yuklansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTIShLAR VA QOʻShIMChA KIRITISh TOʻGʻRISIDA
(resolution, 2013-09-09)

Oʻzbekiston Respublikasining “Rieltorlik faoliyati toʻgʻrisida”gi Qonunini ijro etish maqsadida: 1. Oʻzbekiston Respublikasi Prezidentining ayrim qarorlariga ilovaga* muvofiq oʻzgartishlar va qoʻshimcha kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.